LIETUVOS RESPUBLIKOS VIDAUS TARNYBOS STATUTO 29, 31, 36 IR 38 STRAIPSNIŲ PAKEITIMO ĮSTATYMAS

2008 m. lapkričio 14 d. Nr. X-1820
Vilnius

(Žin., 2003, Nr. 42-1927; 2006, Nr. 87-3412)

1 straipsnis. 29 straipsnio 5 dalies pripažinimas netekusia galios
29 straipsnio 5 dalį pripažinti netekusia galios.

2 straipsnis. 31 straipsnio 3 dalies pakeitimas
31 straipsnio 3 dalyje vietoj žodžių „kaip už viršvalandinį darbą“ įrašyti žodžius „Valstybės tarnybos įstatymo nustatyta tvarka“ ir šią dalį išdėstyti taip:
„3. Už budėjimą, kai viršijama darbo laiko trukmė, per artimiausią mėnesį pareigūnui privalo būti suteiktas poilsio laikas tokios pat trukmės kaip viršytas darbo laikas arba pareigūno pageidavimu šis poilsio laikas gali būti pridedamas prie kasmetinių atostogų, arba apmokama Valstybės tarnybos įstatymo nustatyta tvarka.“

3 straipsnis. 36 straipsnio 6 dalies pripažinimas netekusia galios
36 straipsnio 6 dalį pripažinti netekusia galios.

4 straipsnis. 38 straipsnio pakeitimas
Pakeisti 38 straipsnį ir jį išdėstyti taip:

„38 straipsnis. Priemokos ir apmokėjimas pareigūnams už darbą poilsio ir švenčių dienomis, nakties bei viršvalandinį darbą ir budėjimą
1. Pareigūnams priemokos mokamos ir už darbą poilsio ir švenčių dienomis, nakties bei viršvalandinį darbą ir budėjimą apmokama Valstybės tarnybos įstatymo nustatyta tvarka.
2. Pareigūnams, tarnaujantiems šio Statuto 19 straipsnio 1 dalyje nurodytose misijose už Lietuvos Respublikos ribų, mokama priemoka. Jos dydį nustato Vyriausybė.
3. Valstybės tarnybos įstatymo 26 straipsnio 1 dalyje nustatytų priemokų pareigūnams mokėjimo tvarką nustato atitinkamos vidaus reikalų centrinės įstaigos vadovas.“

5 straipsnis. Įstatymo įsigaliojimas
Šis įstatymas įsigalioja 2009 m. sausio 1 d.

Skelbiu šį Lietuvos Respublikos Seimo priimtą įstatymą.

